የኢንዱስትሪ እድገቱን ለማፋጠን አስፈጻሚው አካላት የበኩላቸውን ሚና እንዲጫወቱ ጥሪ ቀረበ
– በአገሪቱ በኢንዱስትሪው ዘርፍ ፈጣን የሆነ ዕድገት ለማስመዝገብ በየደረጃው የሚገኙ አስፈጻሚው አካላት የበኩላቸውን ሚና እንዲጫወቱ የኢንዱስትሪ ሚኒስቴር ጥሪ አቀረበ።ጥሪው የቀረበው ሚኒስቴሩ በሥሩ ከሚገኙት ተጠሪ ተቋማት ለተውጣጡ 150 አመራሮች በአገሪቱ ኢንዱስትሪ ልማት ስትራቴጂ ላይ ለሶስት ተከታታይ ቀናት በሰጠው ሥልጠና ማጠናቀቂያ ላይ ነው።የኢንዱስትሪ ሚኒስትር ክቡር አቶ አህመድ አብተው በወቅቱ እንደገለጹት የኢንዱስትሪ ልማቱን ዕድገት ለማፋጠን የአስፈጻሚ አካላት ሚና ወሳኝ ነው።የአስፈጻሚ አካላት ሚናቸውን እንዲወጡም በኢንዱስትሪ ልማት እስትራቴጂው ላይ ያላቸው ግንዛቤና የማስፈጸም ብቃት ወሳኝ እንደሆነም ሚኒስትሩ ተናግረዋል።ለሦስት ተከታታይ ቀናት የተሠጠው ሥልጠና አመራሩ በተግባር ወቅት የሚያጋጥሙትን ችግሮች እንዲፈታና በዘርፉ ያለውን ዕድገት ለማሻሻል እንደሚያግዝ ሚኒስትሩ መናገራቸውን ዋልታ ዘግቧል።